ThaiBMA เผย H1/59 ต่างชาติเข้าลงทุน 1.13 แสนลบ.
ThaiBMA เผย H1/59 ต่างชาติเข้าลงทุน 1.13 แสนลบ.ดันยอดถือครองสิ้นมิ.ย.แตะ 7.19 แสนลบ.
12 ก.ค. 2559

นายธาดา พฤฒิธาดา กรรมการผู้จัดการสมาคมตลาดตราสารหนี้ไทย หรือ ThaiBMA เปิดเผยว่า ภาพรวมของตลาดตราสารหนี้ไทยในครึ่งแรกปี 59 ว่า กระแสเงินลงทุนจากต่างประเทศ (Fund flow) พบว่า นักลงทุนต่างชาติมีการลงทุนในตราสารหนี้ไทยเพิ่มขึ้นถึง 113,218 ล้านบาท โดยส่วนใหญ่เป็นการถือครองเพิ่มขึ้นในตราสารหนี้ระยะสั้น 74,714 ล้านบาท ซึ่งเกือบทั้งหมดเป็นตราสารหนี้ระยะสั้นของธนาคารแห่งประเทศไทย (ธปท.) และถือครองเพิ่มขึ้นในตราสารหนี้ระยะยาว 19,124 ล้านบาท ทำให้ยอดการถือครองตราสารหนี้ของนักลงทุนต่างชาติสูงขึ้นเป็น 719,599 ล้านบาท ณ 30 มิ.ย.59